Številka: 4302-1/2024/1

Datum: 18. 3. 2024

**NAVODILA PONUDNIKOM ZA PRIPRAVO PONUDBE**

**1. NAROČNIK**

To naročilo izvaja Ministrstvo za finance, Župančičeva ulica 3, 1000 Ljubljana (v nadaljevanju: naročnik) v svojem imenu in za svoj račun.

Naročnik vabi vse zainteresirane gospodarske subjekte, da predložijo ponudbo, skladno z zahtevami iz dokumentacije za pripravo ponudbe (v nadaljevanju: navodila).

**2. PREDMET JAVNEGA NAROČILA**

Predmet: Storitve servisiranja in vzdrževanja službenih vozil Ministrstva za finance za obdobje 24 mesecev.

Referenčna številka javnega naročila: 4302-1/2024.

Obseg in vsebina naročila sta razvidni iz tehničnih specifikacij, vzorca pogodbe in ostalih dokumentov, ki so sestavni del dokumentacije v zvezi z oddajo javnega naročila.

**3. NAČIN ODDAJE NAROČILA**

Za oddajo predmetnega naročila se v skladu z drugim odstavkom 21. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F; v nadaljevanju ZJN-3) izvede evidenčni postopek.

Naročnik bo:

* na podlagi meril, določenih v razpisni dokumentaciji, izbral ponudnika, s katerim bo sklenil pogodbo,
* sklenil pogodbo z najugodnejšim ponudnikom, ki bo oddal dopustno ponudbo.

**4. ROK, NAČIN ODDAJE IN VELJAVNOST PONUDBE**

Ponudnik odda ponudbo tako, da podpisane in žigosane obrazce ter drugo dokumentacijo pretvori v PDF dokumente in jih posreduje na uradni elektronski naslov naročnika: gp.mf@gov.si, s sklicem na št. 4302-1/2024.

Ponudba bo štela za pravočasno, če bo naročniku oddana najkasneje do 26. 3. 2024, do vključno 14. ure.

Ponudnik lahko svojo ponudbo do roka za oddajo ponudb umakne ali spremeni. V takem primeru posreduje spremenjeno ponudbo ali obvestilo o umiku ponudbe na enak način kot je navedeno v prvem odstavku te točke s tem, da v sporočilu navede, da pošilja novo spremenjeno ponudbo.

Ponudba mora veljati najmanj do 30. 4. 2024.

Prejeta ponudba za naročnika ni zavezujoča, saj naročnik lahko kadarkoli pred podpisom pogodbe ustavi postopek.

Vprašanja in pojasnila v zvezi z javnim naročilom:

morebitna vprašanja v zvezi z vsebino naročila in/ali pripravo ponudbe lahko ponudniki zastavljajo na e-naslov: gp.mf@gov.si najkasneje 3 delovne dni pred potekom roka za oddajo ponudb (do 21. 3. 2024, do vključno 14. ure).

**5. TEHNIČNE SPECIFIKACIJE**

Vozni park naročnika:

|  |  |  |  |  |
| --- | --- | --- | --- | --- |
| **Z. št.** | **Vozilo (znamka, tip)** | **Oblika** | **Letnik** | **Moč motorja (kW)** |
| 1 | AUDI A6 3.0 TDI quatro | limuzina | 2015 | 160 |
| 2 | BMW 730 Ld | limuzina | 2019 | 195 |
| 3 | RENAULT Kangoo Energy Confort dCi 90 | kombinirano vozilo | 2016 | 66 |
| 4 | RENAULT Megane Grandtour 1.5 dCi | limuzina | 2017 | 81 |
| 5 | RENAULT Megane Grandtour 1.5 dCi | limuzina | 2018 | 81 |
| 6 | RENAULT Talisman Business Blue dCi 150 | limuzina | 2019 | 110 |
| 7 | VOLKSWAGEN Passat 2.0 TDI | limuzina | 2017 | 110 |
| 8 | VOLKSWAGEN Passat 2.0 TDI BMT | limuzina | 2018 | 110 |

Naročnik si pridržuje pravico v vozni park vključiti dodatna službena vozila (v primeru pridobitve ali zamenjave službenega vozila ipd.) ali iz voznega parka izključiti službena vozila (v primeru uničenja, odtujitve ali drugega načina razpolaganja). Naročnik in izvajalec spremembo uredita s sklenitvijo aneksa k pogodbi.

Storitve servisiranja in vzdrževanja službenih vozil naročnika se bodo izvajale v servisni delavnici izvajalca. Izvajalec bo vozila prevzemal in po opravljenih storitvah izdajal naročniku na isti lokaciji oziroma v servisni delavnici (vozilo mora biti izdano naročniku na isti lokaciji, kjer je bilo prevzeto v servis). Naročnik bo izvajalcu dostavil vozilo na lastne stroške ob vsakokratnem primeru rednega vzdrževanja ali nujnega popravila.

Po potrebi naročnika in na njegovo zahtevo je zaželeno, da izvajalec zagotovi naročniku primerljivo brezplačno nadomestno vozilo v primeru, če bo popravilo vozila trajalo več kot 24 ur od prevzema vozila v popravilo.

Tehnične specifikacije predmetnega naročila so podrobneje razvidne iz nadaljevanja, predvsem iz obrazca »Predračun«.

**6. IZDELAVA PONUDBE**

Ponudnik v ponudbi predloži le navedene dokumente v točki 7. PONUDBENA DOKUMENTACIJA teh navodil, in sicer na obrazcih, ki so priloga temu navodilu, ali na lastnih obrazcih, ki pa vsebinsko ne smejo odstopati od naročnikovih obrazcev. Vsi ponudbeni obrazci morajo biti podpisani od osebe, ki ima pravico zastopanja ponudnika ali druge osebe, ki je pooblaščena za podpisovanje, ter žigosana, če ponudnik uporablja žig.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, v nasprotnem primeru ponudnik naročniku odgovarja za vso škodo, ki mu je nastala. Ponudnik se z oddajo ponudbe strinja z vsemi pogoji naročnika iz teh navodil ponudnikom za oddajo ponudbe, kakor tudi s priloženim vzorcem pogodbe.

Na poziv naročnika bo moral izbrani ponudnik v roku osmih dni od prejema poziva naročniku posredovati še podatke o udeležbi fizičnih in pravnih oseb v lastništvu ponudnika in izjavo v skladu s prvim odstavkom 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri; v nadaljevanju ZIntPK (glej točko 12. SKLENITEV POGODBE teh navodil).

**7. PONUDBENA DOKUMENTACIJA**

Ponudbeno dokumentacijo sestavljata naslednja izpolnjena in podpisana dokumenta:

1. Obrazec »Prijava«;
2. Obrazec »Predračun«, ki vsebuje:
* urno postavko **delovne mehanične ure** v EUR brez DDV in v EUR z DDV,
* ceno storitve (**samo delo**) **rednega malega servisa** v EUR brez DDV in v EUR z DDV,

 ki vključuje menjavo motornega olja in filtra olja, preveri in po potrebi pa se zamenja še druge filtre: zračnega, kabinskega, filter trdih delcev (dizelska vozila). Pregleda se stanje podvozja, zavor, pnevmatik, akumulatorja, tekočin, cevi, vzmetenja, krmilnega sistema in brisalcev,

* morebitne popuste na vgrajene nadomestne dele,
* možnost uporabe brezplačnega nadomestnega vozila,
* garancijo za opravljena dela in vgrajene nadomestne dele (vsaj 6 mesecev po prevzemu vozila),
* zavezo, da bo ponudnik (izvajalec) redni servis oziroma popravilo vozila opravil v naslednjih rokih:
* redni mali servis po predhodnem telefonskem ali pisnem naročilu naročnika v 24 urah,
* izredno popravilo takoj oziroma po dogovoru z naročnikom, vendar ne dlje kot v treh delovnih dneh,
* večja popravila v roku enega tedna oziroma po dogovoru z naročnikom.

 Roki štejejo od časa prevzema vozila v servisno delavnico.

 Izjemoma lahko izvajalec predlaga naročniku podaljšanje roka izvedbe storitve z navedbo razlogov, ki podaljšanje opravičujejo, le-ta pa mora daljši rok pisno potrditi ali zavrniti.

Ponudnik mora ponuditi vse storitve iz »Predračuna«.

V kolikor ponudnik ponuja popust na ponujen predmet naročila v točki 3. »Predračuna«, **ga vključi v posamezno ponujeno ceno in ga ne prikazuje kot popust na končno vrednost**.

V vednost je priložen vzorec pogodbe. Ponudnik se z oddajo ponudbe strinja s pogoji iz te pogodbe. Vzorca pogodbe ni potrebno izpolnjevati in prilagati k ponudbi.

Ponudnik lahko predloži ponudbo le za celotno javno naročilo.

**8. POGODBENA CENA**

Vse cene na enoto brez DDV iz »Predračuna« izbranega ponudnika (izvajalca) so fiksne ves čas veljavnosti pogodbe.

Izvajalec bo naročniku izstavil račun po posamezni opravljeni storitvi.

Izvajalec bo vse račune in spremljajočo dokumentacijo pošiljal naročniku izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike. Na računu morata biti navedeni številka pogodbe, na podlagi katere se račun izstavlja in davčna številka naročnika.

Naročnik bo pravilno izstavljen e-račun plačal v roku, določenem v vsakokrat veljavnem zakonu, ki ureja izvrševanje proračunov Republike Slovenije.

**9. MERILA**

Izbrana bo ekonomsko najugodnejša ponudba, torej tista, ki doseže najvišji seštevek točk po naslednjih merilih:

* 1. Konkurenčnost cen za posamezno (n-to) vrsto del/uro – največ skupno 70 točk:

|  |  |  |
| --- | --- | --- |
| **Zapored. št.** | **Vrsta del** | **Najvišje možno št. točk** |
| 1 | Delovna mehanična ura | 35 |
| 2 | Storitev rednega malega servisa (samo delo) | 35 |

Ponudnik, ki ponuja najnižjo ceno za posamezno (n-to) vrsto del, prejme navedeno število točk iz zgornje tabele, ostali pa sorazmerno manj glede na najnižjo ceno. Način ocenjevanja je razviden iz spodaj navedene formule:

 najnižja ponudbena cena za n-to vrsto del

 št. točk ocenjevane ponudbe = ------------------------------------------------------------------ x št. točk za n-to vrsto del

 za n-to vrsto del cena ocenjevane ponudbe za n-to vrsto del

* 1. Popust na ceno nadomestnih delov – **največ 15 točk**

Vgrajeni nadomestni deli se obračunavajo po ceniku distributerja originalnih nadomestnih delov oziroma nadomestnih delov, ki so po kakovosti enakovredni originalnim nadomestnim delom, znižano za \_\_\_ % popusta, ki ga na ta cenik naročniku priznava ponudnik.

Ponudnik, ki ponuja največji % popusta na cenik distributerja originalnih nadomestnih delov oziroma nadomestnih delov, ki so po kakovosti enakovredni originalnim nadomestnim delom, prejme 15 točk, ostali pa sorazmerno manj točk.

* 1. Oddaljenost ponudnikovega servisa od naročnikovega sedeža – **največ 10 točk**

Kerbo naročnik ob vsakokratnem primeru rednega vzdrževanja ali nujnega popravila vozilo dostavil izbranemu ponudnikuna lastne stroške, mora upoštevati tudi stroške goriva za dostavo vozila. V skladu s temeljnimi načeli gospodarnosti, učinkovitosti in uspešnosti (4. člen ZJN-3), bodo tako ponudniki glede na oddaljenost servisne delavnice ponudnika do sedeža naročnika prejeli naslednje število točk:

* oddaljenost do vključno 10 km … 10 točk
* oddaljenost nad 10 km do vključno 15 km … 5 točk
* oddaljenost nad 15 km … 0 točk

Sedež naročnika je v centru Ljubljane na Župančičevi ulici 3.

9.4 Ponudnik nudi možnost uporabe brezplačnega nadomestnega vozila – **največ 5 točk**

* DA … 5 točk
* NE … 0 točk

**10. PROTIKORUPCIJSKO DOLOČILO**

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

**11. PREGLED, OCENJEVANJE PONUDB IN ODDAJA JAVNEGA NAROČILA**

Naročnik bo po opravljenem pregledu in ocenjevanju ponudb izbral cenovno najugodnejšo ponudbo in glede odločitve o izbiri obvestil ponudnike, ki bodo pravočasno oddali ponudbo.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

**12. SKLENITEV POGODBE**

V skladu s šestim odstavkom 14. člena ZIntPK in šestim odstavkom 91. člena ZJN-3 je dolžan izbrani ponudnik pred podpisom pogodbe, v primeru, da vrednost le-te presega 10.000 EUR brez DDV, v roku osmih dni od prejema naročnikovega poziva predložiti izjavo ali podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov (o svojih ustanoviteljih, družbenikih, delničarjih, komandistih ali drugih lastnikih in podatke o lastniških deležih navedenih oseb) ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

V primeru, da bo izbrani ponudnik prijavil sodelovanje podizvajalcev in bo vrednost pogodbenih del, ki jih bo podizvajalec izvedel v tem naročilu, višja od 10.000 EUR brez DDV, bo moral izbrani ponudnik podatke, navedene v prejšnjem odstavku, v roku osmih dni od prejema poziva naročnika posredovati tudi za podizvajalca.

Izbrani ponudnik bo pozvan k podpisu pogodbe, podpisati jo bo moral v roku petih delovnih dni od dneva, ko jo bo prejel podpisano s strani naročnikov. Ne podpis pogodbe šteje za prekršek, ki se v skladu s 4. točko prvega odstavka 112. člena ZJN-3 kaznuje z globo.